text: Ny borgmester mødte ansatte
  02 januar 2014 kl. 11.28
  Fem politikere havde i dag første dag i deres nye job. De er alle nyvalgte borgmestre i deres kommuner. TV SYD var med den første dag på kontoret i Aabenraa.
  Venstre-manden Thomas Andresen holdt fra morgenstunden møde med de ansatte i den gamle amtsrådssal på rådhuset i Aabenraa. Inden de gik til fælles morgenmad.
  Thomas Andresen afløser by-dronningen Tove Larsen, som også var på rådhuset i dag.
  Foruden Aabenraa er der nye borgmestre i Fredericia, Haderslev, Sønderborg og Varde fra i dag.
  